**ԱՄՓՈՓԱԹԵՐԹ**

**«ԶԻԿԱՏԱՐ» ԲՆԱՊԱՀՊԱՆԱԿԱՆ ԿԵՆՏՐՈՆ ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ «ԱՐԳԵԼՈՑԱՊԱՐԿԱՅԻՆ ՀԱՄԱԼԻՐ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ՄԻԱՑՄԱՆ ՁԵՎՈՎ ՎԵՐԱԿԱԶՄԱԿԵՐՊԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՀՈՒԼԻՍԻ 18-Ի N 1046-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՍԵՊՏԵՄԲԵՐԻ 26-Ի N1587-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ»**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՋԱՐԿՈՒԹՅՈՒՆՆԵՐԻ ԵՎ ԱՌԱՐԿՈՒԹՅՈՒՆՆԵՐԻ**

|  |  |  |  |
| --- | --- | --- | --- |
| **Առարկության, առաջարկության հեղինակը¸**  **Գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխությունները** |
| 1. | 2. | 3. | 4. |
| Ֆինանսների նախարարություն  N 01/8-1/120-  10.01.2020թ. | «Զիկատար» բնապահպանական կենտրոն պետական ոչ առևտրային կազմակերպությունը «Արգելոցապարկային համալիր» պետական ոչ առևտրային կազմակերպությանը միացման ձևով վերակազմակերպելու, Հայաստանի Հանրապետության կառավարության 2002 թվականի հուլիսի 18-ի N 1046-Ն որոշման մեջ փոփոխություններ և լրացումներ կատարելու և Հայաստանի Հանրապետության կառավարության 2002 թվականի սեպտեմբերի 26-ի N 1587-Ն որոշումն ուժը կորցրած ճանաչելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.   1. Առաջարկում ենք քննարկել ՀՀ կառավարության 26.09.2002թ. «Զիկատար» բնապահպանական կենտրոն պետական ոչ առևտրային կազմակերպություն ստեղծելու մասին» N 1587-Ն որոշմամբ սահմանված «Զիկատար» բնապահպանական կենտրոն» ՊՈԱԿ-ի գործունեության մի շարք նպատակները (մասնավորապես՝ անտառաշինական աշխատանքների իրականացում, անտառատնտեսության բնագավառի համար կադրերի վերապատրաստում և ուսումնաարտադրական պրակտիկայի կազմակերպում) ՀՀ կառավարության 18.07.2002թ. «Արգելոցապարկային համալիր» պետական հիմնարկը վերակազմակերպելու և «Արգելոցապարկային համալիր» պետական ոչ առևտրային կազմակերպության կանոնադրությունը հաստատելու մասին» N 1046-Ն որոշման փոփոխությունների և լրացումների մեջ ներառելու հարցը: 2. Նախագծի 3-րդ կետի 3-րդ ենթակետով առաջարկվում է ՀՀ կառավարության 18.07.2002թ. N 1046-Ն որոշմամբ նախատեսված «Արգելոցապարկային համալիր» ՊՈԱԿ-ի ձեռնարկատիրական գործունեության տեսակները լրացնել հետևյալ «գիտական նպատակներով պտուղների, հատապտուղների և ընկուզենու աճեցում, անտառի նյութական գնահատում և անտառի գնահատում, տնկանյութի աճեցում» տեսակներով:   Մինչդեռ Նախագծով հիշյալ ձեռնարկատիրական գործունեության տեսակների նախատեսումը լրացուցիչ քննարկման կարիք ունի, քանի որ վերը նշված ավելացվող ձեռնարկատիրական գործունեության տեսակները արդեն իսկ ՀՀ կառավարության 18.07.2002թ. N 1046-Ն որոշմամբ նախատեսված «Արգելոցապարկային համալիր» ՊՈԱԿ-ի ձեռնարկատիրական գործունեության տեսակների մաս են կազմում, իսկ ինչ վերաբերվում է անտառի նյութական գնահատմանը և անտառի գնահատմանը, ապա այն իր բնույթով կարող է հանդիսանալ խորհրդատվություն:   1. Առաջարկում ենք Նախագծի 5-րդ կետի 1-ին ենթակետի «ա» պարբերության մեջ «գույքի կազմի» բառերից հետո լրացնել «և արժեքի» բառերը: | Ընդունվել է։  Ընդունվել է մասնակի։  Ընդունվել է։ | Նախագծի 3-րդ կետում կատարվել է համապատասխան լրացումը։  Խմբագրվել է որոշման 3-րդ կետի 3-րդ ենթակետը, հանվել են կրկնվող «գիտական նպատակներով պտուղների, հատապտուղների և ընկուզենու աճեցում» և «տնկանյութի աճեցում» ձեռնարկատիրական գործունեությունները, իսկ է անտառի նյութական գնահատումը և անտառի գնահատումը միայն խորհրդատվություն չի հանդիսանում, ուստի այն մնացել է անփոփոխ։  Նախագծի 5-րդ կետում կատարվել է համապատասխան փոփոխությունը։ |
| Էկոնոմիկայի նախարարություն  N 01/13665  30.12.2019թ. | «Զիկատար» բնապահպանական կենտրոն» պետական ոչ առևտրային կազմակերպությունը «Արգելոցապարկային համալիր» պետական ոչ առևտրային կազմակերպությանը միացման ձևով վերակազմակերպելու, Հայաստանի Հանրապետության կառավարության 2002 թվականի հուլիսի 18-ի N 1046-Ն որոշման մեջ փոփոխություններ և լրացումներ կատարելու և Հայաստանի Հանրապետության կառավարության 2002 թվականի սեպտեմբերի 26-ի N 1587-Ն որոշումն ուժը կորցրած ճանաչելումասին» ՀՀ կառավարության որոշման նախագիծը` հայտնում ենք, որ ՀՀ էկոնոմիկայի նախարարությունն առաջարկություններ և դիտողություններ չունի: | Ընդունվել է ի գիտություն։ |  |
| Արդարադատության նախարարություն  N 01/27.1/2591-  17.02.2020թ. | 1 Նախագծի 1-ին կետում «պետական գրանցման համարը`» բառերից հետո անհրաժեշտ է համապատասխանաբար լրացնել «81.210.0027» և «42.210.02021» թվերը:  2 Նախագծի 2-րդ կետի 1-ին ենթակետում «վերջինիս են անցնում միացված իրավաբանական անձի» բառերն անհրաժեշտ է փոխարինել «Արգելոցապարկային համալիր» պետական ոչ առևտրային կազմակերպությանն են անցնում միացող իրավաբանական անձի» բառերով:  3 Նախագծի 3-րդ կետն անհրաժեշտ է լրացնել 6-րդ ենթակետով հետևյալ բովանդակությամբ.  «6) որոշման Հավելված Ν 1-ի 1-ին կետը լրացնել նոր պարբերությամբ հետևյալ բովանդակությամբ`  «Արգելոցապարկային համալիր» պետական ոչ առևտրային կազմակերպությունը հանդիսանում է «Զիկատար» բնապահպանական կենտրոն պետական ոչ առևտրային կազմակերպության (պետական գրանցման համարը` 81.210.0027) իրավահաջորդը՝ փոխանցման ակտին համապատասխան»:  4 Նախագծի 5-րդ կետի 1-ին ենթակետի ա) պարբերությունում «ինչպես նաև գույքի կազմի և արժեքի» բառերից հետո անհրաժեշտ է լրացնել «,միացման պայմանագրի և փոխանցման ակտի» բառերը:  5 Պարտատերերի շահերն ապահովելու համար նախագծի տեքստում անհրաժեշտ է նախատեսել դրույթներ վերակազմակերպվող «Զիկատար բնապահպանական կենտրոն» պետական ոչ առևտրային կազմակերպության պարտատերերին դրա վերակազմակերպման մասին տեղեկացնելու վերաբերյալ՝ համաձայն ՀՀ քաղաքացիական օրենսգրքի 66-րդ հոդվածի պահանջների: | Ընդունվել է։  Ընդունվել է։  Չի ընդունվել։  Ընդունվել է։  Ընդունվել է ի գիտություն։ | Կատարվել են համապատասխան լրացումները։  Կատարվել է համապատասխան փոփոխությունը։  Նախագծի 2-րդ կետում դրույթն արդեն սահմանված է։  Կատարվել է համապատասխան լրացումը։  Նախագծում անհրաժեշտությունը բացակայում է։ |
| Վարչապետի աշխատակազմ  N 02/09.6/6946  25․02․2020 | 1․ Հիմք ընդունելով քաղաքացիական օրենսգրքի 63-րդ հոդվածի 4-րդ մասի դրույթները՝ նախագծի 5-րդ կետի «բ» ենթակետն  առաջարկում ենք լրամշակել դրույթ՝ նախատեսելով «Արգելոցապարկային համալիր» պետական ոչ առևտրային կազմակերպության կանոնադրության մեջ փոփոխությունների կատարման և դրանց պետական գրանցման, ինչպես նաև «Զիկատար» բնապահպանական կենտրոն պետական ոչ առևտրային կազմակերպության գործունեության դադարման պետական գրանցման վերաբերյալ։  2. Միաժամանակ առաջարկում ենք հիմնավորման մեջ հստակեցնել, թե ինչ օպտիմալացում է կատարվելու, մասնավորապես առաջարկում ենք նշել կրճատվող գործառույթների և հաստիքների վերաբերյալ: | Ընդունվել է։  Ընդունվել է։ | Նախագծի 5-րդ կետում կատարվել է համապատասխան լրացումները։  Հիմնավորումը խմբագրվել է։ Նախագծով առաջարկվում է ոչ թե կրճատել գործառույթները, այլ միավորել երկու միանման գործառույթներ իրականացնող ՊՈԱԿ-ներ։ Իսկ հաստիքների կրճատման վերաբերյալ տեղեկատվությունն առկա է հիմնավորման մեջ՝ կրճատվելու է երկու հաստիք։ |